Diari Oficial de la Generalitat Valenciana


Sumari del DOGV 9078, del 07-05-2021 (2021/4281)

RESOLUCIÓ de 16 d'abril de 2021, de la Direcció General de Medi Natural i d'Avaluació Ambiental, per la qual s'ordena publicar l'informe ambiental i territorial estratègic corresponent a l'expedient 12/19-EAE Guardamar del Segura, Los Montesinos, Rojales i Torrevieja.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9078

Data del DOGV
:   07-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/4281


Data del document
:   16-04-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Rojales
    * Montesinos, los
    * Torrevieja
    * Guardamar del Segura
    * impacte ambiental

RESOLUCIÓ de 16 d'abril de 2021, de la Direcció General de Medi Natural i d'Avaluació Ambiental, per la qual s'ordena publicar l'informe ambiental i territorial estratègic corresponent a l'expedient 12/19-EAE Guardamar del Segura, Los Montesinos, Rojales i Torrevieja. [2021/4281]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, que estableix la publicació en el Diari Oficial de la Generalitat Valenciana de l'informe ambiental i territorial estratègic, resolc:  
  
Publicar en el Diari Oficial de la Generalitat Valenciana l'informe ambiental i territorial estratègic corresponent a l'expedient 12/19-EAE Guardamar del Segura, Los Montesinos, Rojales i Torrevieja  
  
«Informe ambiental i territorial estratègic  
Tràmit: avaluació ambiental estratègica del Pla de prevenció d'incendis forestals del Parc Natural de les Llacunes de la Mata-Torrevieja  
  
Promotor: Direcció General de Prevenció d'Incendis Forestals  
Autoritat substantiva: Conselleria d'Agricultura, Desenvolupament Rural, Emergència Climàtica i Transició Ecològica  
Localització: Guardamar del Segura, Los Montesinos, Rojales i Torrevieja  
Expedient: 012/2192-FXQ  
  
La Comissió d'Avaluació Ambiental, en la sessió celebrada el 30 de gener de 2020, va adoptar l'acord següent:  
Vista la proposta d'informe ambiental i territorial estratègic del Pla de prevenció d'incendis forestals del Parc Natural de les Llacunes de la Mata-Torrevieja, en els termes següents:  
  
A. Fonaments pels quals se sotmet el pla a avaluació ambiental estratègica.  
L'avaluació ambiental estratègica és l'instrument de prevenció, que estableix la Directiva 2001/42/CE, del Parlament Europeu i del Consell, de 27 de juny, per a integrar els aspectes ambientals en la presa de decisions de plans i programes públics. Aquesta directiva s'incorpora al dret intern espanyol mitjançant la Llei 21/2013, de 9 de desembre, d'avaluació ambiental, i al dret autonòmic, mitjançant la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
El Reial decret legislatiu 7/2015, de 30 d'octubre, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a l'avaluació ambiental de conformitat amb el que es preveu en la legislació d'avaluació ambiental.  
D'acord amb el que estipula l'article 46.3 de la LOTUP, l'òrgan ambiental determinarà si un pla o un programa ha de ser objecte d'avaluació ambiental i territorial estratègica simplificada o ordinària, en els supòsits que s'hi preveuen i tenint en compte els criteris que estableix l'annex VIII de la llei, tot això amb la consulta prèvia a les administracions públiques afectades i d'acord amb les fases de la tramitació que s'exposen en l'article 49.  
  
B. Document inicial estratègic  
B.1. Documentació aportada  
En data 14 de gener de 2019 es va rebre de la Direcció General de Prevenció d'Incendis Forestals aquesta documentació en format digital: l'esborrany de la revisió del pla, el document inicial estratègic, la documentació del pla vigent, l'informe del procediment de revisió i un plànol.  
La documentació aportada s'ajusta formalment al que s'estableix en l'article 50 de la Llei 5/2014 d'ordenació del territori, urbanisme i paisatge de la Comunitat Valenciana (LOTUP).  
B.2. Planejament vigent  
El Parc Natural de les Llacunes de la Mata-Torrevieja compta amb un pla bàsic de prevenció d'incendis aprovat per la Resolució d'1 de juny de 2006 del conseller de Territori i Habitatge.  
A continuació, es resumeixen les actuacions que comprén el PPIF vigent i les de la revisió:  
  
PPIF VIGENT  
(Alternativa 0) REVISIÓ PPIF  
(Alternativa 1)  
45 actuacions (3 en un pla general, 22 en el Pla de prevenció de causes i 20 en el Pla d'infraestructures)  
  
Pla d'actuacions prioritàries  
Inclou l'aprovació del PPIF del PN (actuació A), ja executada; la dotació d'un equip de tècnics en prevenció d'incendis al Parc Natural (actuació B) i mantindre una reunió específica d'incendis anual al Parc Natural (actuació C).  
  
  
Pla de prevenció de causes:  
- Actuacions 1.1 i 1.2: elaboració dels plans locals de prevenció d'incendis forestals.  
- Actuacions 2.1, 3.1, 5.1 i 8.1: la incorporació a la legislació sectorial del PN de normes de prevenció d'incendis forestals.  
- Actuació 2.2: el disseny de cartells en àrees d'esplai (actualment ja dissenyats).  
- Actuació 3.2: ajudes per a adaptar fumerals i paellers privats a les normes de seguretat.  
- Actuació 4.1: ajudes per a la construcció de cremadors.  
- Actuacions 4.3 i 4.3: la col·laboració i les ajudes per a l'ús d'alternatives al foc per a eliminar restes vegetals.  
- Actuacions 6.1, 6.2, 6.3.1, 6.3.2 i 6.3.3: el disseny i la impressió de fullets divulgatius.  
- Actuació 6.4 i 6.5: jornades formatives.  
- Actuació 7.1: eliminació de punts d'abocament no controlats, que han de dur a terme els ajuntaments.  
- Actuacions 9.1, 9.2 i 9.3: actuacions relacionades amb la vigilància, principalment de formació del personal.  
  
  
  
  
  
  
  
  
  
  
  
  
Pla d'infraestructures:  
- Actuacions 1.1 i 1.2: actuacions relatives a àrees tallafoc.  
- Actuació 2.1 a 2.4: actuacions relatives a actuacions en la xarxa viària  
- Actuacions 3.1 a 3.3: actuacions relatives a actuacions en la xarxa hídrica.  
- Actuacions 4.1 a 4.5: actuacions relatives al seguiment i el manteniment de cultius.  
- Actuació 5.1: inventari de les instal·lacions recreatives.  
- Actuació 5.2: incorporació a la legislació sectorial del PN de normes de seguretat en àrees d'usos públics.  
- Actuacions 5.3 i 5.4: condicionament de les àrees d'ús públic del PN.  
- Actuacions 6.1 i 6.2: nou observatori forestal. 19 actuacions (13 en el Pla de prevenció de causes i 6 en el Pla d'infraestructures)  
  
  
  
  
  
  
  
  
  
  
  
Pla de prevenció de causes:  
- Actuació 1.1: Implementació de l'inventari d'àrees d'ús recreatiu de la CV.  
- Actuacions 2.1 i 2.2: la difusió de les normes de prevenció d'incendis a través de jornades de formació i de la difusió amb fullets i multimèdia.  
- Actuació 3.1 i 3.3: foment dels cremadors agrícoles, els paellers i els fumerals que complisquen requisits tècnics.  
- Actuació 3.3: foment de l'ús d'alternatives al foc per a eliminar restes vegetals  
- Actuació 4.1: instal·lació de cartells per a conscienciar del risc de tirar puntes de cigarret.  
- Actuació 4.2: control de la vegetació en les principals vies de comunicació.  
- Actuació 5.1: el foment de la redacció/revisió dels plans locals de prevenció d'incendis forestals dels municipis del Parc Natural i que han d'elaborar els ajuntaments.  
- Actuació 6.1 i 6.2: les tasques de vigilància i detecció d'incendis forestals que estableix el Pla de vigilància preventiva d'incendis forestals de la Comunitat Valenciana i les ajudes al voluntariat en prevenció d'incendis forestals  
- Actuacions 7.1 i 8.1: corresponents a l'actualització de la zonificació del risc d'incendi i a la revisió de la normativa sectorial del Parc Natural amb la finalitat de facilitar l'execució de les infraestructures de prevenció d'incendis del Pla de demarcació, en la mesura que es puga.  
  
  
Pla d'infraestructures:  
- Actuació 1.1: elaboració d'un estudi sobre els punts estratègics de gestió de la vegetació per a la prevenció d'incendis forestals.  
- Actuació 2.1: execució i manteniment una faixa perimetral a les urbanitzacions a la zona d'El Chaparral.  
- Actuació 3.1: adequació i manteniment de les pistes forestals incloses com a xarxa viària òptima en el Pla de la demarcació de Crevillent.  
- Actuació 4.1: instal·lació d'hidrants a la zona d'El Chaparral.  
- Actuacions 5.1: manteniment de cultius.  
- Actuació 6.1: condicionament de les àrees d'ús públic.  
  
  
Coordinació i seguiment  
- Es podran fer reunions de caràcter tècnic en matèria de prevenció d'incendis forestals.  
- L'organisme promotor de les actuacions haurà de fer un seguiment de l'execució d'aquestes.  
  
  
La demarcació forestal de crevillent disposa d'un Pla de prevenció d'incendis forestals aprovat mitjançant la Resolució de 30 de juliol de 2015.  
Les actuacions referents a les infraestructures de la revisió del PPIF del Parc Natural s'han adaptat al que es preveu en el pla de prevenció d'incendis forestals esmentat.  
La Llei 11/1994, de 27 de desembre, d'espais naturals protegits de la Comunitat Valenciana, estableix en l'article 39 que aquests instruments han de contindre la programació d'un pla específic de prevenció d'incendis. Quant als instruments de protecció que inclouen l'àmbit del present pla, el Pla d'ordenació de recursos naturals del Sistema de Zones Humides del Sud d'Alacant, aprovat mitjançant el Decret 31/2010, de 12 de febrer, estableix en el títol II, capítol «De l'ordenació forestal i els incendis forestals», determinacions relatives a la prevenció d'incendis en el seu àmbit:  
- Article 37, «Prevenció i lluita contra incendis forestals»  
- Article 38, «Plans de prevenció d'incendis»  
Per altra banda, el Pla rector d'ús i gestió del Parc Natural de les Llacunes de la Mata-Torrevieja, aprovat mitjançant el Decret 36/2010, de 19 de febrer, preveu en la disposició addicional única la prevenció dels incendis forestals en l'àmbit del Parc, i fa referència al pla de prevenció d'incendis forestals vigent, ja aprovat en aquells dies.  
  
Així mateix, en l'article 7 «Plans tècnics sectorials», que cal tindre en compte en la gestió del Parc Natural, es reconeix el PPIF del Parc com a pla tècnic sectorial.  
En ambdós instruments de protecció de l'espai natural, es reconeixen i s'estableixen els condicionants d'usos i infraestructures necessàries en l'àmbit de la prevenció d'incendis.  
  
Objecte de la revisió  
La revisió té com a objectiu actualitzar les actuacions que engloba el PPIF, i per a fer-ho se n'ha analitzat el grau de compliment, i el resultat es recull en la revisió del PPIF. (annex 1), a partir del qual s'han descartat algunes de les actuacions, bé per estar ja executades, o bé per haver-se considerat innecessàries o inviables al llarg de la vigència del pla.  
D'altra banda, s'ha tractat de simplificar el pla englobant en una única actuació les xicotetes actuacions que estaven dirigides al mateix objectiu (per exemple: les actuacions 6.1, 6.2, 6.3.1, 6.3.2 i 6.3.3 del Pla de prevenció de causes, relatives al disseny i l'edició de fullets divulgatius, s'agrupen en una única actuació, l'actuació 2.2 del Pla de prevenció de causes, en la revisió). S'estableixen noves actuacions que es consideren necessàries.  
La revisió del Pla té aquest contingut: s'estructura en un pla de prevenció de causes i un pla d'infraestructures, cada un dels quals inclou actuacions destinades a previndre incendis forestals.  
  
Els canvis principals respecte del planejament actual són aquests:  
  
En el Pla de prevenció de causes (PPC):  
- L'agrupació de les actuacions relatives a jornades i difusió mitjançant fullets i la inclusió de la difusió multimèdia (actuacions 2.1 i 2.2)  
  
- La inclusió de la instal·lació de cartells i control de la vegetació en les principals vies de comunicació per a evitar el risc d'incendis per fumadors (actuacions 4.1 i 4.2)  
- L'agrupació d'actuacions encaminades a facilitar l'elaboració dels plans locals de prevenció d'incendis forestals (actuació 5.1), i el foment d'alternatives al foc per a eliminar restes vegetals (actuació 3.3), sense especificar únicament la creació de línies d'ajuda.  
  
- L'agrupació i la implementació de les actuacions relatives a vigilància i detecció d'incendis, mitjançant la referència al Pla de vigilància preventiva de la CV i a les ajudes al voluntariat en prevenció d'incendis forestals (actuacions 6.1 i 6.2).  
- La inclusió de les actuacions d'actualització de la zonificació del risc d'incendis i la modificació de la normativa sectorial del PN per a facilitar l'execució de les infraestructures de prevenció (actuacions 7.1 i 8.1)  
- I l'exclusió de les actuacions relatives a:  
· Incloure les normes de prevenció d'incendis en la normativa sectorial del PN.  
· L'eliminació de punts d'abocament no controlats, ja que és competència dels ajuntaments.  
En el Pla d'infraestructures (PI):  
- L'exclusió de les actuacions relatives a incloure les normes de prevenció d'incendis en la normativa sectorial del PN.  
- La inclusió de l'elaboració d'un estudi sobre els punts estratègics de gestió de la vegetació per a la prevenció d'incendis forestals (actuació 1.1).  
- L'agrupació de les actuacions relatives a cada tipus d'infraestructura (xarxa viària i xarxa hídrica), en una única actuació, que inclou tant l'execució com la redacció dels projectes (actuacions 3.1 i 4.1).  
  
Pel que fa als vials, es modifica el contingut de les actuacions respecte del PPIF de 2006, que preveia més actuacions. Cal destacar que en la revisió no s'inclou cap àrea tallafoc, excepte una faixa perimetral a la zona d'interfície urbana forestal d'El Chaparral (actuació 2.1).  
  
- L'exclusió de les actuacions relatives a un nou observatori forestal.  
Pel que fa a les infraestructures, se substitueixen les actuacions del PPIF de 2006 per les actuacions que preveu el Pla de prevenció d'incendis de la demarcació de Crevillent. Únicament s'inclouen en aquesta revisió les que estableixen aquests plans de demarcació.  
Del pla vigent es destaquen aquests aspectes:  
- Àrees tallafoc: 13,4 km.  
- Vials: 68 km de condicionament de pistes i 0,2 km de nova obertura.  
- Hidrants: Instal·lació de 23 hidrants.  
La proposta de revisió del pla preveu, d'acord amb el que indica el DIE:  
- Faixa perimetral interfície urbana-forestal: 2,7 km.  
- Vials: 18,5 km de condicionament.  
- Hidrants: Instal·lació de 23 hidrants.  
En les fitxes de la proposta de pla, s'indica sobre aquest aspecte el següent: 8,25 ha de condicionament de la interfície urbana-forestal a la zona d'El Chaparral; 18,5 km d'adequació de pistes i manteniment, així com la instal·lació de 23 hidrants a la zona d'El Chaparral.  
  
La recuperació i/o el manteniment fent ús de parcel·les agrícoles que contribuïsquen a la defensa contra incendis es preveu en 77,7 hectàrees, i no es representen gràficament les parcel·les que es veurien afectades.  
La superfície d'actuació que comprén el present pla de prevenció d'incendis forestals correspon a la superfície protegida en l'àmbit del Parc Natural, que ascendeix a 3.709 ha.  
  
Justificació de la revisió  
D'acord amb el que s'indica en la documentació presentada, el termini previst per a la vigència del PPIF actual del Parc Natural ha conclòs (10 anys), i cal revisar-lo de manera que es continue el treball de prevenció i s'establisquen quines actuacions del pla vigent es prorroguen i s'actualitzen i quines es descarten, així com introduir-ne de noves en funció de la necessitat o l'interés. Això s'ha efectuat després d'analitzar el nivell de compliment del pla vigent.  
  
Gran part de les tipologies d'actuacions que preveu el vigent pla es mantenen en la revisió, si bé en alguns casos s'ha efectuat una reagrupació (per exemple, l'actuació 4.1 de la revisió, corresponent a l'execució i l'adequació de punts d'aigua i hidrants, es correspon amb les actuacions següents del vigent pla: 3.1, 3.2, i 3.3) o bé les actuacions sobre la xarxa viària que en la revisió es recullen en l'actuació 3.1, que anteriorment es recollien en les actuacions 2.1 a 2.4 del pla vigent.  
  
El grau de compliment del pla vigent ascendeix a un 27 %, que correspon a un nivell de compliment baix. Pel que fa al Pla de prevenció de causa, destaca el compliment mitjà del 37 % en general, si bé és elevat en la regulació de l'ús recreatiu, en la regulació dels treballs forestals amb maquinària i en el programa de vigilància i detecció.  
  
En relació amb les infraestructures, el grau de compliment per a les àrees tallafoc i seguretat en àrees d'ús públic a penes ha sigut d'un 13 %.  
En la fase de revisió del pla s'han efectuat consultes i s'han rebut aportacions de diferents organismes: Agència Valenciana de Seguretat i Resposta a les Emergències; Ajuntament de Torrevieja; Direcció General de Patrimoni; Servei d'Ordenació del Territori i Direcció Territorial d'Alacant de la Conselleria d'Agricultura, Medi Ambient, Canvi Climàtic i Desenvolupament Rural, que s'han utilitzat per a determinar el plantejament de la revisió.  
En l'annex 1 del Document inicial estratègic, en què es detalla el procés seguit per a la revisió, s'assenyala en el punt 3 «Fase de revisió del PPIF del Parc Natural» que, a conseqüència de la consulta i reunió posterior amb el director conservador del Parc Natural, es conclou segons la proposta que, d'acord amb la resposta rebuda en data 14 de maig de 2018, no es va considerar necessari fer aportacions al pla, tal com es reflecteix en el punt 3.2 d'aquest annex 1.  
  
De cara a la selecció d'alternatives, el Document inicial estratègic assenyala que en l'alternativa 1 s'ha analitzat el grau de compliment del PPIF aprovat en 2006 (vegeu els annexos 1 i 3), així com la idoneïtat o la necessitat de continuar en el temps les actuacions que aquest preveu. Basant-se en aquesta anàlisi, s'hi han inclòs les actuacions que, bé per ser d'interés i no estar executades o realitzades en l'actualitat, o bé per ser actuacions permanents en el temps (com és el cas de la difusió de les normes d'ús del foc, per exemple), s'ha considerat oportú.  
  
A aquestes actuacions se n'han afegit altres de noves per considerar-se d'interés per a millorar la prevenció d'incendis.  
La incidència d'ambdues alternatives sobre el territori és semblant o fins i tot menor en l'alternativa 1. D'altra banda, és el resultat d'un procés d'anàlisi de l'alternativa 0, en què s'ha dut a terme, a més, un procés participatiu dels agents implicats en la gestió de l'espai, per considerar-la més ajustada a la problemàtica i les necessitats reals actuals, l'alternativa, per la qual cosa se selecciona l'alternativa.  
  
C) Consultes efectuades  
La Subdirecció General d'Avaluació Ambiental ha sotmés a consultes la documentació inicial remesa, conforme al que es disposa en l'article 51 de la LOTUP, amb la finalitat de determinar els efectes significatius en el medi ambient, d'acord amb els criteris exposats en l'annex VIII d'aquesta llei.  
Per això, tenint en consideració les característiques de la proposta de revisió del pla presentada i els aspectes ambientals en què pot incidir, es consulten aquestes administracions:  
  
Consulta Informe Administració consultada  
12/03/19 Subdirecció General Territori i Paisatge.  
Servei d'Infraestructura Verda i Paisatge  
12/03/19 23/09/19 Subdirecció General Territori i Paisatge.  
Servei d'Ordenació del Territori.  
12/03/19 14/01/20 Subdir. Gral. de Medi Natural  
12/03/19 18/04/19 Agència de Seguretat i Resposta a les Emergències  
Subdir. General d'Emergències  
12/03/19 Iberdrola, SAT  
12/03/19 Red Eléctrica, SAU.  
12/03/19 10/06/19 Cons. Agricultura, Medi Ambient, Canvi Climàtic i Desenvolupament Rural Dir. Territ. d'Alacant. ST Agricultura  
12/03/19 Cons. Agricultura, Medi Ambient, Canvi Climàtic i Desenvolupament Rural Dir. Territ. Alacant. ST Medi Ambient  
12/03/19 15/07/19 Direcció General de Patrimoni Cultural  
12/03/19 Diputació d'Alacant  
12/03/19 Confederació Hidrogràfica del Segura  
12/03/19 Ministeri de Transició Ecològica - Costes  
12/03/19 Consorci Bombers d'Alacant  
12/03/19 Ecologistes en Acció  
12/03/19 Amics de les Zones humides del Sud d'Alacant  
12/03/19 Ajuntament de Guardamar del Segura  
12/03/19 Ajuntament de Los Montesinos  
12/03/19 Ajuntament de Rojales  
12/03/19 20/05/19 Ajuntament de Torrevieja  
  
  
Els informes rebuts juntament amb l'informe ambiental i territorial estratègic (IATE) es publicaran en la pàgina web següent: http://agroambient.gva.es/va/web/evaluacion-ambiental/buscador-de-expedientes  
  
Servei d'Ordenació del Territori - PATIVEL (23.09.2019):  
- Conclou l'informe del servei competent en matèria d'ordenació del territori en compliment del Pla d'acció territorial d'infraestructura verda del litoral (PATIVEL) que l'apartat 7 del Document inicial estratègic, quan analitza la incardinació del document amb l'ETCV i altres instruments de planificació, no fa referència a la possible afectació pel PATIVEL. Atés que en el Pla d'infraestructures proposat part del viari que es projecta discorre per terrenys inclosos en els àmbits de protecció litoral 1 i litoral 2 del PATIVEL, o limítrofs, serà necessari que la versió preliminar del pla s'ajuste al PATIVEL, en tot el que puga afectar les determinacions d'aquest.  
  
- Per tot el que s'ha exposat, s'emet un informe favorable en el Document inicial estratègic de la revisió del Pla de prevenció d'incendis forestals del Parc Natural de les Llacunes de la Mata-Torrevieja (Alacant), sempre que en la versió preliminar del pla es tinguen en compte les possibles afectacions del Pla d'acció territorial de la infraestructura verda del litoral de la Comunitat Valenciana i el Catàleg de platges, respecte de les actuacions que es duguen a terme en els sòls classificats com a litoral 1 i litoral 2.  
  
Direcció Territorial Conselleria d'Agricultura, Medi Ambient, Canvi Climàtic i Desenvolupament Rural. Servei d'Agricultura (10.06.2019):  
  
- Examinada la proposta, no s'aprecia l'existència d'efectes negatius sobre l'activitat agrícola, per la qual cosa no hi ha, en principi, res a objectar a la tramitació d'aquesta des de la perspectiva sectorial corresponent a les competències en matèria d'agricultura.  
  
Direcció Territorial d'Alacant de la Conselleria d'Educació, Investigació, Cultura i Esport. Unitat d'Inspecció de Patrimoni (15.07.2019):  
- Determina que no es derivaran efectes significatius sobre el medi ambient en l'àmbit del patrimoni cultural, per la qual cosa no serà necessari adoptar mesures cautelars addicionals en l'àmbit del patrimoni arqueològic.  
  
Ajuntament de Torrevieja (20.05.2019):  
- D'acord amb l'informe dels serveis municipals, els efectes previstos sobre el medi ambient s'han considerat correctament, i no és de més rellevància per les mesures que es té previst dur a terme, i sobretot en l'alternativa 1 que no té previstes actuacions de nova obertura de vials.  
  
  
D) Identificació i valoració dels possibles efectes sobre el medi ambient  
Segons el que estipula l'article 46.3 de la LOTUP, l'òrgan ambiental i territorial determinarà, tenint en compte els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, amb la consulta prèvia a les administracions públiques afectades a què es refereixen els articles 48.d i 51.1 de la LOTUP.  
  
Descripció de l'àmbit:  
Situat a la comarca alacantina del Baix Segura, l'àmbit del Parc Natural comprén part dels termes municipals de Guardamar del Segura, Los Montesinos, Rojales i Torrevieja. La superfície d'actuació que comprén el present pla de prevenció d'incendis forestals correspon al Parc Natural de les Llacunes de la Mata-Torrevieja, fet que suposa una superfície de 3.709 ha.  
El Parc se situa en una conca quaternària formada pels relleus corresponents al grup de falles del Baix Segura. Hi ha dues llacunes principals, la de Torrevieja, de 1.400 hectàrees, amb un eix major de 5.500 metres, i la de la Mata, situada un quilòmetre i mig al nord-est de l'anterior, amb 700 hectàrees de superfície, en les quals desaigua una xarxa de barrancs i rambles provinents de la serra pròxima de San Miguel de Salinas.  
Les dues llacunes estan separades per El Chaparral, un anticlinal, i estan connectades de manera artificial amb el mar per un canal conegut com l'Acequión, que es va construir per a explotar les salines de Torrevieja, que estan en explotació des del segle XIII.  
El Parc presenta un clima mediterrani amb característiques semiàrides propi del sud-est de la península Ibèrica, amb unes precipitacions mitjanes anuals de menys de 300.  
El Parc Natural se situa en un entorn molt visitat durant tot l'any. Això implica en si mateix riscos per al medi ambient, tant pel que fa a la preservació dels ecosistemes davant de l'afluència de gent com pel risc més alt d'incendis que se'n deriva.  
Aquest fet fa que cobren especial rellevància les actuacions destinades a la difusió de les normes de prevenció d'incendis, i l'execució i el manteniment de les infraestructures que preveu el Pla de la demarcació de Crevillent.  
L'extracció de la sal és l'activitat econòmica fonamental en la zona i, en gran manera, la conformadora de l'ecosistema actual. No obstant això, les formacions vegetals al Parc són molt variades.  
El Parc Natural de les Llacunes de la Mata-Torrevieja està definit principalment per hàbitats salins (llacunes) i medis terrestres afectats per alt contingut en sals (saladars), però també per hàbitats lligats a relleus baixos (El Chaparral), cursos d'aigua de naturalesa dolça (barrancs i rambles) i, finalment, zones agrícoles.  
En les zones de saladar apareixen espècies dels gèneres Lygeum sp., Salsola sp., Senecio sp., Tamarix sp. És important destacar la presència de Senecio auricula subsp. auricula i de les estepes del gènere Limonium sp., que constitueixen associacions botàniques d'interés europeu.  
En zones on desaigüen torrents, rambles i sequiols sobre la llacuna, i hi ha llavada de la salinitat, apareixen extenses comunitats de canyissar i jonquera que trenquen la fisonomia del saladar. Aquests complexos de vegetació ocupen zones excel·lentment ben conservades i que constitueixen els millors reductes de la Comunitat Valenciana; així mateix, estan designats com a zones especials de conservació per la Directiva d'hàbitats del Consell de les Comunitats Europees.  
Entre els hàbitats d'interés comunitari destaquen: (1310) Vegetació anual pionera amb Salicornia i altres; (1410) Pasturatges salins mediterranis (Juncetalia maritimae); (1420) Matolls halòfils mediterranis i termoatlàntics (Sarcocornetea fruticosi); (1430) Matolls halonitròfils (Pegano-Salsoletea); (1510) Estepes salines mediterrànies (Limoniletalia), aquest últim considerat d'interés prioritari de conservació per la Unió Europea.  
Des del punt de vista faunístic, l'avifauna és el grup de més rellevància en el Parc Natural, ja que està format per quasi un centenar d'espècies. Junt amb el Fondo i Santa Pola, el Parc Natural de les Llacunes de la Mata-Torrevieja constitueix un enclavament de zones humides d'importància crucial per al desenvolupament dels cicles biològics de nombroses espècies que l'utilitzen tant en les seues migracions com en la seua nidificació i hivernada.  
Així, el flamenc (Phoenicopterus ruber) s'alimenta i descansa a la Mata. S'han arribat a comptabilitzar concentracions de fins a 2.000 individus d'aquesta au i de prop de 3.000 escabussons collnegres (Podiceps nigricollis). Entre les nidificants, sobreïxen la camallonga (Himantopus himantopus), l'ànec blanc (Tadorna tadorna), l'arpellot cendrós (Circus pygargus) i l'alena (Recurvirostra avosetta), el nombre dels quals basta per a conferir importància internacional a la zona. També destaquen les poblacions de corriol camanegre (Charadrius alexandrinus), de xatrac d'albufera (Sternula hirundo), de xatraquet (Sterna albifrons) i de torlit (Burhinus oedicnemus) als voltants de les llacunes.  
  
D'altra banda, durant la temporada de caça es refugien a la Mata multitud d'anàtids, ja que és un refugi nacional de caça.  
L'invertebrat més característic de les llacunes és l'Artemia salina, que junt amb les larves dels mosquits constitueix la dieta fonamental de la nombrosa avifauna.  
Cal destacar els plans i les àrees de recuperació i conservació de fauna dins de l'àmbit del PPIF:  
- Pla de recuperació de la gavina corsa.  
Pel que fa a la flora, en l'interior de les llacunes la vegetació és quasi inexistent a causa de la gran salinitat de les aigües, però en les redones de les llacunes hi ha interessants exemplars propis del saladar com l'Arthrocnemum macrostachyum el Juncus subulatus, o el Juncus acutus subsp. Acutus, i espècies dels gèneres Suaeda, Salicornia, Salsola.  
També hi ha les estepes amb nebuloses (Limonium vulgare) i els senecis (Senecio auricula), i junt amb aquests hi ha l'orquídia silvestre Orchis gorgereta.  
Al sud de la llacuna de la Mata hi ha una zona amb vegetació típica mediterrània com el coscollar, el pi blanc, el timó i l'espart, i una pineda de repoblació de pi pinyoner, pi blanc i eucaliptus (Eucalyptus rostrata).  
  
On hi ha aportacions d'aigües superficials, com ocorre en la vora nord de la llacuna de la Mata i en alguns trams aïllats de la de Torrevieja, on es donen condicions de saladar-humit, hi ha formacions de canyisser-jonquera, amb Phragmites communis, Cladium mariscus, etc. En les zones de salinitat poc pronunciada, però no entollades, trobem exemplars de tamarit i semprevives.  
D'acord amb el Document inicial estratègic, hi ha les següents microreserves de flora dins de la zona:  
- La Lloma.  
- Llacuna Salada de Torrevieja.  
- Llacuna Salada de la Mata.  
Pel que fa a l'àmbit de la revisió del pla, es tracta d'una zona humida catalogada, i una zona integrant de la Xarxa Natura 2000, declarada com a ZEC (ES0000059 Llacunes de la Mata i Torrevieja) i ZEPA del mateix nom.  
Atés que la zona és una zona ZEC, i com que com s'ha vist l'àmbit del PPIF és una àrea de distribució de diversos hàbitats d'interés comunitari, així com de diverses espècies de flora i fauna catalogades com a vulnerables o en perill d'extinció, en el Catàleg valencià de flora i fauna amenaçades, en la fase de redacció dels projectes de les infraestructures, haurà d'estudiar-se més detalladament la possible afectació puntual a alguns d'aquests, així com la presència concreta d'espècies de flora o fauna protegides, especialment d'avifauna, i especificar les mesures necessàries que es prendran per a assegurar que aquestes espècies i hàbitats no es veuen afectades negativament.  
L'àmbit està afectat per risc d'inundabilitat (perillositat 4 i geomorfològica pràcticament en la totalitat de la superfície del Parc Natural d'acord amb la cartografia de PATRICOVA), així com vulnerabilitat molt alta als aqüífers.  
Hi ha nombrosos jaciments arqueològics a la zona de la marjal (les Salines, la Torre de la Mata, a Torrevieja) que, d'acord amb la informació del visor de l'institut cartogràfic de la Comunitat Valenciana i del web de la Direcció General de Patrimoni Cultural, cal considerar.  
  
Així mateix, quant a sistema viari, l'N-332 discorre per l'est del Parc, sense afectar-lo, a més de la CV-905 i la CV-945, de titularitat autonòmica, que el travessen.  
Les riberes de les llacunes constitueixen terreny forestal d'acord amb la cartografia PATFOR, si bé no es considera terreny forestal estratègic.  
  
Anàlisi de la proposta:  
S'analitza la proposta de revisió del pla:  
Respecte de les característiques de la revisió del pla, es manté gran part de les tipologies de les actuacions del pla vigent: se'n modifiquen algunes característiques, es descarten altres actuacions i se n'hi introdueixen algunes de noves, tal com s'ha indicat anteriorment.  
Els incendis forestals, en cas que es produïsquen, generaran efectes negatius en l'espai natural protegit, per la qual cosa l'objecte de l'avaluació ambiental del pla és garantir que el conjunt de les determinacions tenen efectes positius o, en cas d'incertesa dels efectes que es puguen generar en el desplegament del pla, establir els criteris i les condicions per a eliminar-la o almenys minimitzar-la.  
La revisió del pla vigent (2006) selecciona l'alternativa 1, que substitueix les actuacions del pla d'infraestructures que preveu el PPIF (es pressuposa que s'han dissenyat específicament tenint en compte les característiques especials del Parc Natural) per les actuacions d'infraestructures que preveu el Pla de demarcació de Crevillent.  
El document inicial no fa cap justificació en aquest sentit, no entra a valorar aquest canvi (repercussió sobre cada una de les zones i els valors establits en els instruments de planificació i gestió del Parc Natural en el PORN), ni fa referència als criteris específics que, si és el cas, s'hagen considerat en el Pla de demarcació per a les actuacions d'infraestructures en l'àmbit del PPIF.  
La materialització de les actuacions previstes en el pla per a complir els objectius requereix que aquestes es concreten i es desenvolupen en els projectes corresponents.  
El pla constitueix un marc de projectes que, d'acord amb la legislació sectorial vigent en matèria d'avaluació ambiental a la Comunitat Valenciana, poden ser supòsits sotmesos a avaluació d'impacte ambiental ordinària (p. e., l'obertura de vials de nou traçat), requerir l'avaluació ambiental simplificada, d'acord amb els articles 7.2.a, 7.2.b o 7.2.c de la Llei 21/2013, de 9 de desembre d'avaluació ambiental, o estar subjectes a una estimació d'impacte ambiental si respon a un dels supòsits de l'annex II del Decret 162/1990, de 15 d'octubre, del Consell, o al règim especial d'avaluació establit en la normativa del PORN de les Zones Humides del Sud d'Alacant.  
  
En conseqüència, i sense perjudici del nivell jeràrquic del pla respecte dels projectes, les actuacions que conté el pla s'han d'assumir com a propostes amb caràcter no vinculant, ja que, pel mateix abast del pla, la determinació de la viabilitat ambiental queda posposada a la valoració pel que fa al projecte. En particular, ens referim a les d'infraestructures que requereixen qualsevol procés d'avaluació d'impacte ambiental reglat en la normativa sectorial vigent o les que, d'acord amb la normativa del Parc, requereixen un informe favorable de l'òrgan gestor de l'espai natural protegit.  
D'altra banda, si bé la regulació normativa d'aquest espai natural pel que fa al PORN i al PRUG, i la legislació sectorial d'avaluació d'impacte ambiental estableixen o constitueixen mesures preventives respecte de les actuacions que es plantegen, es considera necessari que el pla continga criteris i mesures preventives per a minimitzar la incertesa i evitar les possibles afectacions negatives significatives.  
Tal com s'ha descrit en el present document, de les actuacions que inclou la revisió del pla, únicament l'actuació 3.1 i 3.2 del Pla de prevenció de causes, i les actuacions 2.1, 3.1, 4.1, 5.1 i 6.1 del Pla d'infraestructures, relatives a l'execució i el manteniment d'infraestructures de prevenció d'incendis forestals, incideixen de manera directa en el territori. Especialment sobre la vegetació i l'avifauna en època de cria o nidificació.  
Per a evitar un efecte negatiu sobre els hàbitats i les espècies de flora o fauna d'interés presents a la zona, en la fase de projecte de les actuacions es descriuran detalladament les mesures que siguen necessàries quant a l'execució de les actuacions amb la finalitat de minimitzar aquests efectes. Per exemple, l'execució de les actuacions, fora de l'època de cria de l'avifauna present a la zona concreta on calga fer els treballs.  
  
Aquestes mesures preventives es tindran en compte especialment en aquestes actuacions:  
- Creació, si cal, de noves àrees de tallafoc, faixes perimetrals en vials, depòsits i pistes forestals trams de nou traçat.  
  
- Recuperació d'antics camps de cultiu que tinguen caràcter forestal d'acord amb la cartografia PATFOR.  
Entre les mesures preventives que cal adoptar s'inclouran almenys:  
- Estudi previ de flora i vegetació d'interés que no es pot veure afectada.  
- Modificació de la ubicació de l'actuació o traçat d'aquesta, o no execució.  
- Modificació de les característiques de l'actuació: dimensions, tècniques que cal utilitzar, etc.  
- Limitacions en el període d'execució de les obres.  
- Abalisament de terrenys per a evitar afectacions.  
- Altres mesures.  
Sense perjuí dels condicionants establits en la resolució dels procediments d'avaluació que es requerisquen i del compliment del que estableix el PRUG de Llacunes de la Mata-Torrevieja i en el PORN del Sistema de Zones Humides del Sud d'Alacant, especialment els articles 37 i 38 del PORN («Prevenció i lluita contra incendis forestals» i «Plans de prevenció d'incendis») i l'article 7 i la disposició addicional única del PRUG, així com les autoritzacions sectorials exigides per la legislació vigent, aquestes mesures es definiran prèviament a l'execució de les actuacions en col·laboració els serveis tècnics del Parc Natural i amb el seu vistiplau, i l'execució es durà a terme amb la supervisió d'aquests serveis.  
Quant a la proposta d'actuació d'adaptació de la normativa del Parc a les necessitats d'infraestructures del pla de prevenció d'incendis forestals, que pretén modificar aspectes concrets de les exigències perquè les infraestructures puguen dur-se a terme més eficaçment, la documentació presentada no concreta el contingut d'aquestes modificacions i no és possible, a priori, determinar si aquesta actuació pot ocasionar afectacions negatives.  
En conseqüència, aquest IATE no inclou l'avaluació de modificacions de la normativa del Parc i, l'actuació prevista per a adaptar-la es considera una recomanació que no tindrà efectes significatius sempre que aquesta mantinga o millore el nivell de protecció i conservació que requereix cada zona (hàbitats, espècies, etc.). Les modificacions que es puguen plantejar de la normativa del Parc hauran de requerir un procés propi d'avaluació ambiental estratègica.  
  
En relació amb les característiques dels efectes i de l'àrea probablement afectada:  
L'àmbit del pla és d'un gran valor ambiental, tal com s'ha exposat anteriorment, però les actuacions proposades tenen com a finalitat previndre els incendis forestals, és a dir, conservar els valors naturals de l'àmbit. Les actuacions proposades poden causar en algun cas efectes negatius sobre els valors de l'espai pel que fa al projecte, si bé es poden adoptar mesures per a previndre'ls, evitar-los o reduir-los, com s'ha indicat abans.  
D'acord amb el DIE, la zona és tant ZEC com ZEPA, i com que l'àmbit del PPIF és una àrea de distribució de diversos hàbitats d'interés comunitari, i hi ha en la zona microreserves de flora i àrees de recuperació de diferents espècies, en la fase de redacció dels projectes de les infraestructures haurà d'estudiar-se més detalladament si se'n pot veure afectat puntualment algun, especialment les zones que calga protegir més pròximes a les actuacions previstes en els plans de demarcació, així com la presència concreta d'espècies de flora o fauna protegides, i especificar les mesures necessàries que es prendran per a assegurar que no afecta negativament aquestes espècies i hàbitats.  
D'acord amb el DIE, les actuacions que inclou la revisió del pla, les següents actuacions relatives a l'execució i el manteniment d'infraestructures de prevenció d'incendis forestals, incideixen de manera directa en el territori:  
- Pla d'infraestructures:  
2.1 (interfície urbà-forestal a la zona d'El Chaparral)  
3.1 (adequació i manteniment de punts d'aigua)  
4.1 (instal·lació d'hidrants a la zona d'El Chaparral)  
Els camins i el viari, tal com s'arreplega en el PPIF vigent i en els plans de demarcació, constitueixen un element fonamental, ja que actuen com a elements de ruptura o àrees tallafoc (que no existeixen com a tals faixes en què s'elimina totalment la vegetació) però menys agressives amb el medi, i disminueix així l'impacte ambiental. Discorren, en general, per tota l'extensió del Parc, i actuen de la mateixa manera que les zones de cultiu, com a elements de barrera davant de possibles incendis.  
En el DIE es proposa, per a evitar un efecte negatiu sobre els hàbitats i les espècies de flora o fauna d'interés presents a la zona, en la fase de projecte de les actuacions, descriure detalladament les mesures que siguen necessàries quant a l'execució d'aquestes per a minimitzar els efectes en l'execució de les actuacions. Per exemple, l'execució de les actuacions fora de l'època de cria de l'avifauna present, en cas de resultar necessari en la zona concreta on calga fer els treballs, o prendre les mesures necessàries per a no danyar la vegetació existent durant l'execució de les actuacions, per depòsit de materials o residus.  
  
En relació amb l'afectació al paisatge, és necessari considerar que les actuacions sobre el viari i les zones de cultiu com a elements equiparables a àrees tallafoc tenen la finalitat principal de conservar els valors de l'espai natural protegit, entre aquests el paisatge. Pel que fa a projectes, la legislació sectorial no considera que hagen de sotmetre's a avaluació d'impacte ambiental per la finalitat d'aquests. A pesar d'ocasionar modificacions en el paisatge, l'efecte positiu en la conservació de l'espai determina que l'afectació pel que fa al pla es considere positiva. En qualsevol cas, tant respecte d'aquest factor com de la resta (fauna, vegetació, etc.), poden adoptar-se mesures preventives o correctores.  
  
Des del punt de vista de la protecció contra incendis, el Consorci Provincial de Bombers estableix una sèrie d'observacions relatives a l'entorn del Parc i els hàbitats, el control de les actuacions de crema que s'autoritzen, així com altres directrius de caràcter general que caldrà tindre en compte en la redacció final del PPIF.  
Tenint en compte l'anàlisi efectuada, la planificació de prevenció d'incendis forestals d'un espai d'elevat valor ambiental sempre que s'incorporen les mesures necessàries per a previndre els efectes significatius per a materialitzar-la (projectes) tindrà un efecte positiu sobre l'espai natural protegit, ja que contribueix a conservar els valors del Parc (fauna, vegetació, paisatge, etc.).  
En el cas de la proposta feta, es pot assenyalar igualment que no varia de manera significativa el pla actual, atés que es tracta d'una revisió de l'anterior que parteix de l'anàlisi del compliment i tracta de millorar aspectes i introduir directrius que incideixen especialment en l'àmbit de la protecció de l'espai natural catalogat.  
  
Proposta d'acord  
D'acord amb el que s'ha exposat, es resol emetre un informe ambiental i territorial estratègic favorable segons estableix l'article 51.2.b de la LOTUP, en relació amb la revisió del Pla de prevenció d'incendis forestals del Parc Natural de les Llacunes de la Mata-Torrevieja en aquests municipis de la província d'Alacant i de València, respectivament, promoguda per la Direcció General de Prevenció d'Incendis Forestals, d'acord amb els criteris de l'annex VIII d'aquesta llei, i tenint en compte les consultes fetes i l'anàlisi efectuada, es pot concloure que el procediment d'avaluació simplificada és suficient per a determinar que aquesta revisió del pla no presentarà efectes significatius negatius sobre el medi ambient, de manera que correspon continuar-ne la tramitació d'acord amb la seua normativa sectorial, sempre que s'ajuste a aquests condicionants, que s'introduiran en la versió definitiva de la revisió del pla prèviament a l'aprovació definitiva:  
1. Les actuacions que conté el pla, en particular les d'infraestructures que requereixen qualsevol procés d'avaluació d'impacte ambiental reglat en la normativa sectorial vigent o les que, d'acord amb la normativa del Parc requereixen un informe favorable de l'òrgan gestor de l'espai natural protegit, han d'assumir-se com a propostes amb caràcter no vinculant, ja que, pel mateix abast del pla, la determinació de la viabilitat ambiental queda posposada a la valoració pel que fa al projecte.  
  
2. Prèviament a l'autorització o l'aprovació dels projectes per a desenvolupar les actuacions previstes en el Pla d'infraestructures i en el Pla de prevenció de causes, sense perjudici de l'avaluació d'impacte ambiental o l'estimació d'impacte ambiental en el cas que la legislació així ho establisca i del compliment del que s'estableix en el PORN o en el PRUG, s'haurà d'analitzar la possible afectació sobre vegetació, fauna i paisatge per a determinar les mesures preventives que calga adoptar si és el cas.  
Les mesures preventives que calga adoptar poden ser aquestes:  
  
- Modificació de la ubicació de l'actuació o traçat d'aquesta, o no execució.  
- Modificació de característiques de l'actuació: dimensions, tècniques que cal utilitzar, etc.  
- Limitacions en el període d'execució de les obres.  
- Abalisament de terrenys per a evitar afectacions.  
- Estudi previ de flora i vegetació d'interés que no es pot veure afectada.  
- D'un altre tipus.  
Aquestes mesures es definiran prèviament a l'execució de les actuacions en col·laboració amb els serveis tècnics del Parc Natural i amb el seu vistiplau, i s'executaran amb la supervisió d'aquests serveis.  
  
Aquestes mesures preventives s'adoptaran amb èmfasi especial per aquests projectes d'infraestructures, i de prevenció de causes:  
  
- Manteniment de faixes perimetrals tallafoc en vials, depòsits i pistes.  
- Recuperació d'antics camps de cultiu que tinguen caràcter forestal d'acord amb la cartografia PATFOR.  
3. Els projectes de desenvolupament de les actuacions previstes en el pla que constituïsquen supòsits d'avaluació d'impacte ambiental, d'acord amb la legislació vigent a la Comunitat Valenciana (estatal o autonòmica) o en el règim especial d'avaluació previst en els instruments de planificació i gestió del Parc Natural de les Llacunes de la Mata-Torrevieja (PRUG i PORN del Sistema de Zones Humides del Sud d'Alacant) tramitarà el procediment d'avaluació d'impacte ambiental que corresponga incardinat en el procediment d'aprovació o autorització.  
4. En les fitxes del Programa d'actuació del Pla d'infraestructures (annex PPIF vigent-annex 4 PPIF revisió), s'inclourà com a condicionant que en el desplegament dels projectes que puguen afectar la infraestructura verda i el paisatge s'elaborarà un estudi d'integració paisatgista d'acord amb el contingut establit en la legislació sectorial vigent.  
  
5. L'adaptació de la normativa del Parc a les necessitats d'infraestructures del Pla de prevenció d'incendis forestals prevista com a actuació 6.1 del Pla de prevenció de causes en la revisió es considera una recomanació.  
Les modificacions que es puguen plantejar de la normativa del Parc requeriran un procés propi d'avaluació ambiental estratègica.  
6. D'acord amb l'informe del Servei d'Ordenació del Territori, es tindran en compte les especificacions del PATIVEL respecte de les actuacions que tinguen lloc en sòl classificat per aquest (litoral 1, litoral 2).  
  
7. Per a les dues vies que travessen el parc CV-905 i CV-945, ambdós de titularitat autonòmica, es tindrà en compte la legislació autonòmica en matèria de carreteres respecte de les activitats, els usos i les construccions derivades del pla que puguen arribar a dur-se a terme en les zones de servitud i reserva a un costat i a l'altre d'aquestes.  
Segons estableix l'article 51.7 de la LOTUP, l'Informe ambiental i territorial estratègic perdrà la vigència i deixarà de tindre els efectes que li són propis si, una vegada publicat en el Diari Oficial de la Generaliitat Valenciana, no s'ha aprovat la revisió del pla en el termini màxim de quatre anys des de la publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada del decret.  
  
  
Òrgan competent  
La Comissió d'Avaluació Ambiental és l'òrgan competent per a emetre l'informe ambiental i territorial estratègic a què es refereix l'article 51.2.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, de conformitat amb el que es disposa en l'article 3.2 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte de l'avaluació ambiental estratègica (plans i programes).  
A la vista del que s'ha exposat, la Comissió d'Avaluació Ambiental acorda: emetre un informe ambiental i territorial estratègic favorable en el procediment simplificat d'avaluació ambiental i territorial estratègica del Pla de prevenció d'incendis forestals del Parc Natural de les Llacunes de la Mata-Torrevieja, per considerar que no té efectes significatius en el medi ambient, amb el compliment de les determinacions que s'inclouen en l'informe esmentat.  
Notificar a les persones interessades que contra aquesta resolució, com que no és un acte definitiu en la via administrativa, no s'hi pot interposar cap recurs, fet que no és un inconvenient perquè puguen utilitzar-se els mitjans de defensa que, en el seu dret, es consideren pertinents.  
Us ho notifique perquè en tingueu coneixement i als efectes oportuns.  
  
I se certifica abans d'aprovar l'acta corresponent i a reserva dels termes precisos que se'n deriven, tal com ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
  
  
València, 4 de febrer de 2020.- El secretari de la Comissió d'Avaluació Ambiental: José del Valle Arocas.»  
  
València, 16 d'abril de 2021.- El director general de Medi Natural i d'Avaluació Ambiental: Benjamín Pérez Rocher.